recursal/SuperWikiNEXT-32B huggingface dataset:
Rabdisto en Francio dum la 18-a jarcento
**Rabdismo** estas divenado per rabdo, aŭ divenvergo, cele al malkovro de grundakvo, enterigitaj metaloj aŭ erco, gemoj, subgrundaj tombejoj aŭ aliaj diversaj kaŝitaj objektoj sen uzo de sciencaj aparatoj aŭ iloj.

Historio
--------

Dum antikveco, rabdoj estis uzataj por pridemandi diojn. Oni scias ke rabdismo por trovi akvon aŭ metalojn estis praktikata en Germanio ekde la 15-a jarcento. Alĥemistoj atribuas al tiuj praktikoj magiajn povojn. Marteno Lutero kondamnas rabdismon ĉar ĝi estus okultisma kaj tiel oponus la unuan ordonon. Rabdismo, kiel aliaj divenartoj estis malpermesitaj dum la inkviziciaj procesoj (1701). La kutimo estas komuna dum la 18-a kaj 19-a jarcento en Eŭropo, sed malkutimiĝas dum la 20-a jarcento. Disponi pri puto estis la ĉefa rimedo por certiĝi pri akvoprovizo, kaj rabdismo estis la plej komuna tekniko por determini kie la puto estos fosita. En la 1960-oj, la marista infanterio de Usono uzis rabdojn en Vietnamio por trovi armilojn kaj subgrundajn tunelojn.

Klarigo
-------

Moderna scienco taksas rabdismon kiel pseŭdosciencon kaj asertas ke akvotrovado estas pura hazardo. Tiu aserto baziĝas sur multnombraj, duoble blindaj sciencaj eksperimentoj.

Por la franca fizikisto Yves Rocard, aŭtoro de verko eldonita en 1962 *Le signal du sourcier* (La signalo de la rabdisto), rabdoj rolas kiel detektilo de nekonscia manotremblado kaŭzita far geofizikaj variadoj de la tera magneta kampo. Ĉeesto de subgrundaj akvoj sufiĉe modifus magnetan kampon por ebligi sensivajn personojn ilin percepti. Li eldonis en 1989 sian lastan prian verkon : *La Science et les sourciers* (Scienco kaj rabdistoj).

Iloj
----

* Metalaj L-formaj stangojMetalaj L-formaj stangoj
* Y-forma divenvergo el ligno (ĝenerale de avelarbo)Y-forma divenvergo el ligno (ĝenerale de avelarbo)

* Kategorio Rabdismo en la Vikimedia Komunejo (Multrimedaj datumoj)
**Pölöske** [poloŝke] estas malgranda vilaĝo en Hungario, en regiono Okcidenta Transdanubio, en departemento Zala, en Distrikto Zalaegerszeg.

Pölöske
Lago de Pölöske

Bazaj informoj
--------------

* Areo: 45km²
* Loĝantaro: 910
* Poŝtkodo: 8929
* Telefonprefikso: 92
* Koordinatoj: 46°45′18″N 16°55′26″E﻿

Situo
-----

Pölöske situas en montetaro Zala sur ebenaĵo, laŭ rojo, laŭ traira flankovojo, ĉefvojo Keszthely-Slovenio kaj fervojo Szombathely-Nagykanizsa preteriras. Pacsa troviĝas 9, Zalaegerszeg 15, Hévíz 26, Keszthely kaj Zalakaros po 30 km-ojn.

Historio
--------

La unua mencio pri la nomo devenis el 1141 en formo *"Plisca"*, pri la vilaĝo el 1234 en formo *"Pyliske"*. En 1513 abatejo menciiĝis, tiutempe la komunumo havis la titolon kampurbo kun doganoprena rajto. Fortikaĵo konstruiĝis jam post 1242, kiun la turkoj okupis en 1664. En 1702 la fortikaĵo malkonstruiĝis.

Vidindaĵoj
----------

* restaĵoj apenaŭ videblaj de la fortikaĵo
* torfa fiŝkaptista lago

Famaj nomportantoj
------------------

* József Pölöskei, oraĵisto
**Pánd** (pAnd) estas vilaĝo en Hungario en regiono Meza Hungario, en departemento Pest, en subregiono de Nagykáta. La loknomo ne havas sencon en la hungara.

Blazono de Pánd

Bazaj informoj
--------------

47° 21′ 01″ N 19° 38′ 00″ O﻿ / ﻿47.35028 °N, 19.63333 °O﻿ / 47.35028; 19.63333 (mapo)Koordinatoj: 47° 21′ 01″ N 19° 38′ 00″ O﻿ / ﻿47.35028 °N, 19.63333 °O﻿ / 47.35028; 19.63333 (mapo)

* Areo:22 km²
* Alto super marnivelo: 130 m (la vilaĝo); la plej alta monteto estas 208 m
* Loĝantaro:2020
* Poŝtkodo: 2214
* Telefonprefikso: 29

Situo
-----

La vilaĝo situas en valo ĉirkaŭita de montetoj, laŭ traira flankovojo inter urboj Pilis kaj Nagykáta. La lasta urbo troviĝas 13, Pilis 14, Jászberény 30, Újszász 45, Szolnok kaj Budapeŝto po 54 km.

Historio
--------

La unua mencio devenas el 1275. En la turka erao la komunumo senhomiĝis, sed refondiĝis en 1689. Vilaĝservoj estas infanĝardeno, lernejo, kulturdomo, poŝto.

Vidindaĵoj
----------

La kalvinana preĝejo konstruiĝis en 1781, la turo estas 30 m-ojn alta.

Pri la vilaĝo oni nomumis grioton.

Famuloj
-------

En Pánd naskiĝis Sándor Gáspár (politikisto) kaj skermisto Sándor Pósta.

* Kategorio Pánd en la Vikimedia Komunejo (Multrimedaj datumoj)
**Pölöskefő** estas malgranda unuigita vilaĝo en Hungario, en regiono Okcidenta Transdanubio, en departemento Zala, en Distrikto Nagykanizsa. Simila loknomo estas Pölöske.

Nobeldomo en Pölöskefő

Bazaj informoj
--------------

* Areo: 12 km²
* Loĝantaro: 400
* Poŝtkodo: 8773
* Telefonprefikso: 93
* Koordinatoj: 46°45′18″N 16°55'26″E

Situo
-----

Pölöskefő situas en Montetaro Zala, laŭ flankovojoj, kanalo Principális preterfluas. La fervojo 3 km-ojn ĉe Gelse trafikas. Pacsa kaj Zalakaros troviĝas 17, Nagykanizsa 21 km-ojn.

Historio
--------

La unua skriba mencio pri Pölöskefő devenis el 1354 laŭ tiama hungara ortografio *"Pyliskefew"*. En la 15-a jarcento malgranda fortikaĵo konstruiĝis. La turkoj kelkfoje, aŭstraj sulduloj en 1687 bruldetruis la vilaĝon.

La unua skriba mencio pri najbara vilaĝo *Dusnok* devenis el 1290. Post la mezepoko la turkoj faris senhoma la vilaĝon. La rehomiĝo en la 1760-aj jaroj okazis.

Proksimume en 1880 ambaŭ vilaĝoj unuiĝis. La nuna loknomo uziĝas ekde 1908. Vilaĝservo estas migra poŝto.

Vidindaĵoj
----------

* romkatolika novbaroka preĝejo omaĝe al Maria Magdalena de 1875
* tombeja kapelo en vilaĝparto Dusnok
* nobeldomoj de Pálffy [pAlfi] kaj Csertán [ĉertAn]
* monumentoj pri falintoj dum la mondomilitoj

Famuloj
-------

En Pölöskefő naskiĝis Ferenc Mező (sporthistoriisto).
Foto de la unua ordinara kunsido de EsperHe en 2004
**Esperanto en Universitato de Helsinko** (**EsperHe**) estas asocio registrita de la studentaro de la Universitato de Helsinko en Finnlando. Ĝi estis fondita en 2003 kaj registrita en la sekvinta jaro. La celoj de EsperHe estas aranĝi kursojn de Esperanto kaj aliajn aktivaĵojn, kaj diskonigi Esperanto-kulturon en la Universitato de Helsinko. La asocio havas ĉirkaŭ 10 membrojn. Ĝi eldonas propran gazeteton *EsperHe-Bulteno* kunlabore kun sia patrina asocio FEJO (Finnlanda Esperantista Junulara Organizo) dufoje jare. EsperHe-bulteno estas ankaŭ sendata al la nunaj kaj eksaj esperantistaj doktoroj kaj profesoroj, kiuj laboras en la universitato. Profesoro Jouko Lindstedt estas nomita honora membro de EsperHe en 2006.

EsperHe aranĝas du kursojn de Esperanto jare - oficiale studrondojn - kiuj ricevas financan subtenon de la universitato. Estas baza kurso por interesiĝantoj dum la aŭtuna semestro kaj progresiga kurso dum la printempa semestro. La partoprenintoj ricevas du studpoentojn por ĉiu kurso de la fakultato de ĝenerala lingvistiko. La unua kurso estis aranĝita aŭtune de 2004. Nuntempe la kursoj estas gvidataj de lingvoinstruisto (kandidato pri homsciencoj) Patrik Austin.

Krom Fejo, EsperHe kunlaboras ankaŭ kun ESN (Erasmus Students Network), komisiono pri internaciaj aferoj en la Universitato de Helsinko, kaj kun aliaj asocioj aŭ fakaj organizoj de la studentaro. Kiam necese, la instruado en la studrondo okazas en du lingvoj: la finna kaj la angla, krom la cellingvo Esperanto.

Prezidantoj
-----------

* 2008 Andrei Dumitrescu
* 2007 Antti Tahvanainen
* 2006 Mira Anonen
* 2005 Patrik Austin
* 2004 Terho Uotila

Apartaĵoj
---------

* Krom ĝeneralaj festoj EsperHe jam unufoje, maje 2006, aranĝis akademian "sicon" aŭ sidfeston kun trinkokantoj laŭ la akademia tradicio de Helsinki - tamen esperante.
* Malkiel kelkaj universitataj organizoj kun longa historio, EsperHe ne havas oficialan, tamen ja neoficialan propran himnon. Tio estas la kanto *Himno de Esperhe* (tiel skribita) de la finna rokbando Dolchamar.
* Dua, "ne eĉ neoficiala", himno de la klubo estas Tiko kaj Tako. Komencita dum IJF 2005 de du kursanoj, la tradukado de tiu finna infana kanto pri komiksosciuroj pretiĝis ĝis la fino de la unua daŭriga esperantokurso aranĝita de EsperHe kaj tuj iĝis sukceso.
* La mallongigo EsperHe estas vorta ludo inter la lingvoj la suoma (finna) kaj Esperanto: finnlingve *perhe* signifas familio. Do, por finnoj la nomo sonas iom kiel "Esperanta familio".

Eksteraj ligiloj
----------------

* ttt-paĝaro de EsperHe Arkivigite je 2006-08-22 per la retarkivo Wayback Machine
**Remiso** en konkurso inter du (aŭ pli) oponaj individuoj aŭ teamoj estas egalpoentado, ĉe remiso ne estas venkinto, nek malvenkinto, ĉar ambaŭ teamoj havas same multajn poentojn (golojn …). (Origine *remiso* estas termino el ŝako.)   

Kelkaj sportoj akceptas remisan rezulton de matĉo (ekzemple atletiko , multaj pilkoludoj). Sed en aliaj sportoj la reglamento ne konas *remison* (ekzemple teniso, tabloteniso, glacihokeo, korbopilko). En kazoj de egalaj rezultoj ĉi-lastaj sportoj efektivigas unu aŭ plurajn el la sekvaj solvoj:

* suplementa matĉdaŭro post la regula matĉdaŭro   
 - foje kun la regulo de *arĝenta* aŭ *ora golo* - ekzemple en futbalo, glacihokeo
* plifaciligo de poentigo   
 - ekzemple redukto de ludantoj en glacihokeo aŭ rezigno pri 2-poenta antaŭeco en teniso
* speciala kromkonkurso   
 - ekzemple penal-ŝotado en futbalo, glacihokeo
* simpla hazardo   
 - ekzemple monerumado kiel aplikita en futbalkonkursoj en la 1960-aj jaroj

Foje turniroj kombinas remiso-permesajn rondojn kun senremisaj (*nokaŭtaj*) rondoj.   

Etimologio:   

**remiso** devenas de la franca *remis* (remetita - kvazaŭ en la antaŭmatĉan staton) kaj estas aparte uzata por ŝako-matĉoj, kiuj finiĝas sen venkinto. - La germana *"unentschieden"* (ne decidita) same estas kvazaŭ neŭtra termino, dum la anglaj *"tie"* (katenita) pli klare esprimas la malkontenton pri la nedecidita stato kaj *"draw"* (lotumi) jam proponas metodon, solvi la situacion.

Oni esprimas ĝin ankaŭ per *vana partio* (vidu la 5-an de *partio* sur la paĝo 844 de la Nova PIV, aŭ la 4-an de *partio* sur la paĝo 795 de la malnova PIV).

*Vidu ankaŭ:*
-------------

* Venko
* Pato (ŝako)
* Konkurenco
* Disputo
* Tabulludo

* Kategorio Remiso en la Vikimedia Komunejo (Multrimedaj datumoj)
**Pányok** [pAnjok] estas tre malgranda vilaĝo en Hungario, en regiono Norda Hungario, en departemento Borsod-Abaúj-Zemplén, en Distrikto Gönc.

Bazaj informoj
--------------

* Areo: 9  km²
* Alto super marnivelo: 246 m
* Koordinatoj de Tutmonda loktrova sistemo: 48.5292/21.3516
* Loĝantaro: 100
* Poŝtkodo: 3898
* Telefonprefikso: 46

Situo
-----

Pányok situas en valo de rojo (Hernád fluas en la proksimeco), fine de sakovojo. Gönc troviĝas 16, Miskolc 74 km-ojn.

Historio
--------

La unua mencio devenis el 1263 en formo *"Pank"*. Dum la turka erao la vilaĝo senhomiĝis. En la 18-a jarcento okazis la rehomiĝo. En 1910 dum la popolnombrado vivis en Pányok 420 homoj (417 hungaroj). Vilaĝservoj estas klubo de maljunuloj, migra poŝto.

Vidindaĵoj
----------

* kalvinana preĝejo de 1874, turo 25 m-ojn alta alkonstruiĝis en 1901
* sonorilostablo

Fontoj
------

* hungara kaj germana Vikipedioj
* Földrajzi Világatlasz, Budapest, 1992
* www.vendegvaro.hu
* www.gyaloglo.hu

* Kategorio Pányok en la Vikimedia Komunejo (Multrimedaj datumoj)
**Remondo** [reMONdo] estas municipo en la nordokcidento de la provinco Segovio, en la regiono Kastilio-Leono, Hispanio. Ĝi apartenas al komarko *Tierra de Pinares* (Pinartero) en la nordo de la provinco. 

Remondo en la provinco Segovio.

Geografio
---------

Ĝia municipa teritorio okupas totalan areon de 8,47 km² kaj laŭ la demografia informo de la municipa censo fare de la INE en 2021, ĝi havis 308 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte 70 el 1991. 

Ĝi distas 65 km de Segovio, provinca ĉefurbo kaj limas kun municipoj Íscar (Valladolid) kaj Chañe. Ĝi estas inter rivero Pirón kaj rojo Bordón Terrero.

Historio
--------

La areo apartenis unue al la Regno Kastilio. En Mezepoko okazis reloĝado.

Aktualo
-------

Tradiciaj enspezofontoj estis agrikulturo (cerealoj, vitejoj, legomoj kaj terpomoj) kaj brutobredado (ŝafoj) kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado). 

De la historia pasinteco restis vizitindaj vidindaĵoj el kiuj menciindas la preĝejo de Sankta Maria.

Vidu ankaŭ
----------

* Municipoj de la provinco Segovio

Notoj
-----


|  |  |
| --- | --- |
| Bibliotekoj | * PeEnEo: 766868
 |
Remparoj de la bretona urbo Dinan
Eble la Granda Ĉina Muro estas la plej konata kaj plej vizitata remparo en la mondo.
**Remparo** aŭ **defenda muro** estas murego aŭ tera altaĵo antaŭita de fosaĵo, ordinare ĉirkaŭ urbo aŭ alia grava loko por ĝin defendi.

Laŭ la epokoj la konstruado de remparoj ŝanĝiĝis. Komence remparo estis nura palisaro ligna kaj ĝi evoluis dum la erao de fortikaĵoj kaj kasteloj al ŝtonmurego, kelkfoje plurajn metrojn dika.

Laŭ Francisko Azorín **remparo** estas *Muro aŭ tera altaĵo antaŭita de fosaĵo k. starigita por defendi lokon, fortikaĵon, urbon.* Li indikas etimologion el la malfrua latina *re-amparare* (ree defendi).

Ekzemploj
---------

* Jerusalemaj remparoj
* Cisjordania Murego
* Remparo de Ĉorso
* Remparo de Essen
* Murego de Avinjono
* Murego de Avilo
* Murego de Buitrago del Lozoya
* Murego de Lugo
* Murego de Cuéllar
* Urbomurego de Nurenbergo
* Murego de Plasencio

Vidu ankaŭ
----------

* Poterno
* Granda Ĉina Muro
* Berlina Muro
* Fortikaĵo
* Urbomurego
* Ravelino

Notoj
-----

1. ↑  Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 177.
2. ↑  Azorín, samloke.
**Ludoviko de Burbono** (naskita Luis Alfonso de Borbón y Martínez-Bordiú, la 25-an de aprilo 1974) estas membro de la Burbona Dinastio kaj pretendanto al la trono de Francio kiel **Ludoviko la 20-a**. Li estas la filo de Alfonso de Burbono, Duko de Anĵuo kaj de Cádiz, kaj Carmen Martinez-Bordiù, nevino de diktatoro Francisco Franco.

Ludoviko de Burbono estas posteulo de la reĝo Ludoviko la 14-a de Francio tra lia pranepo, Filipo la 5-a de Hispanio. Li asertis la titolon de Duko de Anĵuo ekde 1981, kaj estas rekonita kiel tia de kelkaj membroj de la reĝaj domoj de Francio kaj Hispanio, same kiel de kelkaj nobeluloj. Kiel pretendanto al la trono de Francio, li depostulas esti la granda mastro de la tradiciaj ordenoj de la franca monarkio. Tiuj ordenoj estas la ordeno de la Sankta Spirito, la ordeno de Sankta Miĥaelo, la reĝa kaj milita ordeno de Sankta Ludoviko, kaj la ordeno de la Lilio. La pretendo de Ludoviko de Burbono al la franca trono baziĝas sur lia deveno de reĝo Ludoviko la 14-a tra lia pranepo, Filipo la 5-a de Hispanio.

Ludoviko de Burbono ankaŭ estis aktiva en la politikoj de Hispanio kaj Francio, kaj partoprenis en diversaj organizoj kiuj subtenas la rajtojn de la burbona monarkio. Li ankaŭ engaĝiĝis en bonfaraj kaj kulturaj agadoj, kaj estas patrono de kelkaj kulturaj institucioj en Hispanio kaj Francio. Malgraŭ liaj pretendoj, Ludoviko de Burbono ne estas rekonita kiel legitiman heredanton al la franca aŭ hispana trono de la nunaj francaj aŭ hispanaj registaroj. Li ankaŭ ne estas rekonita kiel tia de aliaj eŭropaj monarkioj.

Konklude, Ludoviko de Burbono estas konata kiel pretendanto al la trono de Francio, posteulo de la franca kaj hispana reĝaj familioj, kaj aktiva membro en politiko kaj kulturaj celoj.

Referencoj
----------

1. ↑
2. ↑  Thierry LE HÊTE, 1998 (2018), 272 p. (ISBN 2-9509692-1-6), pp. 48-49, 149

* Kategorio Ludoviko de Burbono en la Vikimedia Komunejo (Multrimedaj datumoj)
**Peire VIDAL** (floris en la 12-a jarcento) estis malnova okcitana trobadoro. Kvardek kvin el liaj kantoj estas konataj ankoraŭ. La dek du kiu ankoraŭ havas melodion atestas pri la meritita naturo de lia muzika reputacio.

Nuntempe ne ekzistas referenco al Peire krom liaj laboroj de poezio. Lia "vida" ( mallonga okcitana biografio) —kunmetita plimalpli kvindek jaroj post lia morto—kaj du "*razos"* (mallongaj raportoj pri specifaj poemoj) estas verŝajne fikciaj verkaĵoj konstruitaj sur epizodoj de liaj poemoj. Nur la komenca linio de la *vida* estas verŝajne fidinda. Ĝi diras ke li "estis de Toulouse, la filo de peltisto": si fo de Tolosa, fils d'un pelissier''. La pelta kaj leda industrio estis bone establita en Tuluzo en la dekdua jarcento. La resto de la *vida* estas plejparte inventaĵo bazita sur la poemoj de Peire, sed ĝi enhavas la nuran referencon al Peire havanta edzinon.

Referencoj
----------

1. 1 2  Fraser 2006.

Bibliografio
------------

* Rudt de Collenberg, W. H. (1968). "L'empereur Isaac de Chypre et sa fille (1155–1207)". *Byzantion* (en franca). 38 (1): 123–179. JSTOR 44169293.
* Fraser, Veronica M. (2006). *The Songs of Peire Vidal: Translation and Commentary*. New York: Peter Lang. ISBN 0820479225.


|  |  |
| --- | --- |
| Bibliotekoj | * PeEnEo: 832701
* GND: 11879017X
* LCCN: n82047844
* VIAF: 100909946
* ISNI: 0000 0000 8170 0797
* LIBRIS: 327446
* SUDOC: 03178609X
* BNF: 12293680h
* MBA: b951c2cf-66a8-4502-9b89-a1d7940b2517
* BIBSYS: 6085679
* NKC: jx20071109018
* ICCU: SBLV135232
 |
**Raimundo Fernández-Cuesta y Merelo** (Madrido, 5-a de oktobro de 1896 - 9-a de julio de 1992) estis hispana advokato kaj notario, ministro kaj politikisto kiu membris dekomence en Falange Española ekde ties fondo. Li estis amiko de José Antonio Primo de Rivera, kiu nomumis lin ĝenerala sekretario de tiu partio.

En 1936 li estis arestita en Madrido pro ordono de la respublikaj aŭtoritatoj kaj tiele venis komenco de la Hispana Enlanda Milito, dum kiu li estis interŝanĝata por la respublika politikisto Justino de Azcárate, post resti dekok monatoj prizone. Poste li ricevis el la generalo Francisco Franco la postenon de ĝenerala sekretario de Falange Española Tradicionalista y de las JONS kaj 41jaraĝa tiun de Ministro de Agrikulturo en la unua frankisma registaro kun sidejo ankoraŭ en Burgos. Tiele Franco ekvilibris la troan povon kiun Ramón Serrano Súñer akumulis en la partio, dum tiu havis almenaŭ pli gravan ministerion.

Li plenumis ege diversajn postenojn en la reĝimo frankismo. Kaj aktivis en la falangismaj medioj eĉ post tiu, almenaŭ ĝis 1983.

Notoj
-----

1. ↑   Brian Crozier, paĝo 383

Bibliografio
------------

* Herminio Pérez Fernández, Guía política de España. Instituciones, ABC. 14a de novembro de 1976.

* Kategorio Raimundo Fernández-Cuesta en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 406050
* GND: 1068487534
* LCCN: no2010101339
* VIAF: 87818753
* ISNI: 0000 0001 2142 5989
* SUDOC: 081932243
* BNF: 112856721
* BIBSYS: 1581514961051
* ICCU: IEIV015024
* BNE: XX907730
 |
La **bukla kvadrato** (⌘), estas simbolo konsistanta el kvadrato de senfina kordo kun eksteren indikantaj bukloj ĉe ĝiaj anguloj. La simbolo ankaŭ konatas kiel **johana kruco** (rilata al la sveda *sankthanskors*, dana *johanneskors*, kaj finna *hannunvaakuna*), kaj inter komputikistoj ankaŭ nomatas "komandŝlosila simbolo" pro ĝia uzo de komandŝlosilo sur Apple-komputilklavaroj. Ĝi estas ofte uzata simbolo, ekzemple, en dekoraĵoj koncerne la Misisipan kulturon (ĉirkaŭ 800 p.K. ĝis 1600 p.K.), kaj ĝenerale estas antikva simbolo uzita de pluraj kulturoj, kaj restas en ofta uzo hodiaŭ. Ĝi apartenas al klaso de simboloj kiuj estas plurale nomitaj *valknute* en Norvegio.

La simbolo estas konata kiel "signo de interesa loko", kiam uzite sur informsignoj, praktiko kiu komenciĝis en Finnlando en la 1950-aj jaroj, disvastiĝante al la aliaj nordiaj landoj en la 1960-aj jaroj, kaj de tie plu al la resto de Eŭropo kaj iuj landoj ankaŭ ekster la kontinento.

Problemo pri la nomigo **johana kruco** nur estas, ke en la tradicia lingvaĵo de heraldiko la nomo *johana kruco* signas iun tute alian simbolon, multe pli similan al signo de kruco.
Varbostando de RDP
La **Radikal-Demokrata Partio de Svislando** (germane *Freisinnig-Demokratische Partei (FDP)*; france *Parti radical-démocratique (PRD)*; itale *Partito Liberale Radicale (PLR)*) estas unu el la kvar partioj de la granda registara koalicio de Svislando.

Historio
--------

La Radikal-Demokrata Partio de Svislando havas siajn radikojn en la liberala kaj radikala movado de Svislando, kiu estiĝis fine de la 18-a kaj komence de la 19-a jarcento dum la tempo de la Helveta Respubliko. La radikal-liberala respektive radikal-demokrata kaj liberal-demokrata movado estis la motoro por la kreado de la moderna Svisa Konfederacio kaj la unua Federacia Konsilio de Svislando de 1848 konsistis komplete el ĝiaj membroj. La hodiaŭa Radikal-Demokrata Partio de Svislando estis formale fondita en la jaro 1895 en la stacidoma bufedo de Olten per la kunfando de la diversaj radikalaj kaj liberalaj grupoj ĝis tiam ekzistintaj en Svislando.

Gvidantoj de la partio
----------------------

La aktuala prezidanto de la partio estas la tiĉina politikisto Fulvio Pelli. En la Federacia Konsilio la partio estas reprezentita per Pascal Couchepin kaj Hans-Rudolf Merz.

Ĝia politiko
------------

Kvankam la nomo de la partio implicas *radikalan* pozicion, la Radikal-Demokrata Partio de Svislando estas fakte la ŝtatportanta partio de Svislando, kiu dum pli ol jarcento dominis la svisan politikon. En la 19-a jarcento la reprezentantoj de la Radikal-Demokrata Partio respektive ĝiaj antaŭantoj praktike sole regis la landon. La partio defendas liberalan burĝan politikon dekstre de la mezo. En la 20-a jarcento ĝi iom post iom devis dividi la registaran povon unue kun la konservativuloj kaj poste ankaŭ kun kristandemokratoj kaj socialistoj.

Fonto
-----

La artikolo baziĝas ĉefe sur resumo de la koncerna artikolo pri la Radikal-Demokrata Partio en la germana Vikipedio.

Eksteraj ligiloj
----------------

* Retejo de la Radikal-Demokrata Partio de Svislando
emblemo
**Radio Nederlando Tutmonda** (nederlande *Radio Nederland Wereldomroep*, mallongigo *RNW*, ekde 2013 *RNW Media*) ĝis la jaro 2012 estis publika kaj ŝtate subvenciita radiofonia kaj televida dissenda instanco en Hilversum, produktante kaj transdonante programojn por internaciaj spektantaroj ekster Nederlando. Ekde la jaro 1992, *Radio Nederlando Tutmonda* ankaŭ distribuis enhavon tra retejo kaj retpoŝta teknologio.

la redakciejo en 2008
La servoj en la nederlanda lingvo finiĝis la 10-an de majo 2012, en la angla kaj en lingvoj de Indonezio la 29-an de junio 2012 pro drastaj buĝetoj tranĉoj postulitaj de la registaro de Nederlando. La lasta radioprogramo elsendita estis ĉiutaga duonhora programo en la hispana por Kubo nomita *El Toque* ("La Tuŝo"), kiu finiĝis la 1-an de aŭgusto 2014.

Pro registaraj direktivoj, la servo novorganiziĝis en 2013 por promocii la liberecon de esprimo kaj sendependa ĵurnalismo uzante novajn amaskomunikilojn en areoj kie homoj ne estas liberaj kolekti informojn aŭ formi kaj esprimi sendependajn opiniojn - tamen nun kiel neregistara organizaĵo sub la nomo *RNW Media*.

Referencoj
----------

1. ↑  artikolo "El último Toque *("La lasta Tuŝo"), la 1-an de aŭgusto 2014* Arkivigite je 2014-08-05 per la retarkivo Wayback Machine (hispane)

Eksteraj ligiloj
----------------

* oficiala retejo (en la angla, mondregionaj subretejoj ankaŭ en la araba, ĉina, franca kaj hispana)
**Marianna Csörnyei** [ĉornjei], laŭ hungarlingve kutima nomordo **Csörnyei Marianna** estas hungara matematikisto, altlerneja instruisto, ekstera membro de Hungara Scienca Akademio (2019).

Marianna Csörnyei naskiĝis la 8-an de oktobro 1975 en Budapeŝto.

Biografio
---------

Marianna Csörnyei maturiĝis en gimnazio en sia naskiĝurbo, poste ŝi ricevis sian doktorecon (Ph.D.) en Scienca Universitato Loránd Eötvös en 1999. Ŝi instruis en la en:University College London inter 1999-2011 (en la studjaro 2009 ankaŭ en la Universitato Yale). Nuntempe ŝi instruas en la Universitato de Ĉikago kaj ŝi redaktas anglan matematikan revuon. Ŝi faras esploradojn en reala analizo, geometria mezur-teorio kaj geometria ne-linia funkcia analizo. Ŝi pruvis la ekvivalenton de la nulo-mezuraj nocioj de senfinaj dimensiaj spacoj (en:Banach space). Ŝi ricevis premiojn inter 1997-2002.

Elektitaj artikoloj (kun aliaj)
-------------------------------

* *The Kakeya needle problem and the existence of Besicovitch and Nikodym sets for rectifiable sets* (2019)
* *Universal singular sets in the calculus of variations* (2008)
* *On the affine sharpness of hearts density theorem* (1998)

Fontoj
------

* hungarlingva biografio kun foto Arkivigite je 2019-11-02 per la retarkivo Wayback Machine
* anglalingva biografio 2 kun fotoj
* anglalingva biografio[*rompita ligilo*]

Referencoj
----------

1. ↑

|  |  |
| --- | --- |
| Bibliotekoj | * PeEnEo: 667303
* GND: 1285642996
* VIAF: 445144783046475749769
 |
*La informkesto prezentas malĝustan naskiĝdaton!*

**Diána Ürge-Vorsatz** [urge-forsac?], laŭ hungarlingve kutima nomordo **Ürge-Vorsatz Diána** estas hungara fizikisto, esploristo pri klimato, altlerneja instruisto. En ŝia nomo la edza nomo *Ürge* aperis post la geedziĝo.

Diána Vorsatz naskiĝis en 1968 en Budapeŝto (laŭ alia informo en Berlino).

Biografio
---------

Diána Ürge-Vorsatz maturiĝis en gimnazio en sia naskiĝurbo, poste ŝi akiris diplomon en Scienca Universitato Loránd Eötvös en 1992, sed en la jaroj 1990-1991 ŝi kiel vizitanta studento studis diplomiĝintan kurson pri scienca media polurado kaj faris esplorojn pri media fiziko en Universitato de Okcidenta Londono. Ŝi studis plu en Usono kaj ŝi doktoriĝis pri media scienco kaj teknologio en 1996 en Universitato de Kalifornio ĉe Los-Anĝeleso kaj en Universitato de Kalifornio en Berkeley. Hejmenveninta ŝi edziĝis. En 2001 ŝi ekinstruis en Mez-Eŭropa Universitato kiel profesoro, samtempe ŝi partoprenas en laboro pri Klimata Ŝanĝo kaj Daŭrigebla Energipolitiko. Ŝi ricevis premion en 2008. Ŝi akre kritis agon de la Tria Kabineto Orbán, kiam la kabineto faris paŝojn por ĉesigi la universitaton. Ŝi havas edzon, kaj naskis sep gefilojn.

Elektitaj kontribuoj
--------------------

* *Fenntartható energiagazdálkodás és környezetvédelem. Magyarországi energetika és környezet: helyzetelemzés és jövőkép. Az energiahatékonyság javításának és az üvegházhatású gázok kibocsátás-csökkentésének gazdasági feltételei Magyarországon* (kunredaktoro, 2000)
* *Assessment of policy instruments for reducing greenhouse gas emissions from buildings. Report for the UNEP-Sustainable Buildings and Construction Initiative* (kunaŭtoro, 2007)

Fontoj
------

* hungarlingva intervjuo, fine biografieto
* hungarlingva biografio, fine biografieto

Referencoj
----------

1. ↑

|  |  |
| --- | --- |
| Bibliotekoj | * PeEnEo: 670964
* LCCN: no97070460
* VIAF: 58689816 165752382, 58689816
* ISNI: 0000 0000 4164 8410
* ORCID: 0000-0003-2570-5341
* RID: J-6713-2016
 |
**Radio Rebelde** (Ribela Radio) estas radiostacio kuba, dekomence sekreta, fondita de Ernesto Che Guevara, dum la kampanjo de geriloj kontraŭ la reĝimo de Fulgencio Batista. La unuaj elsendoj okazis el radiostacioj situaj ekster Kubo. Poste oni klopodis situi transmisoron en la zono kontrolita de la Movado 26-a de Julio en la Sierra Maestra, el kie pluelsendis ĝis la triumfo de la Kuba Revolucio en 1959. Ĝi estis grava armilo por la triumfo de la Kuba Revolucio.

La unua elsendo daŭris nur 20 minutojn. Tiutage oni ne identiĝis la radiostacio kiel poste estos kutime pere de la emocia "...Aquí, Radio Rebelde..." (Ĉi tie Ribela Radio). Male oni elsendis unue la notojn de la Himno Invada, la unuan militinformon pri la Batalo de Pino del Agua kaj pri aliaj agadoj de la kolumno de Che; la kapitano Luis Orlando Rodríguez (Direktoro) redaktis kaj legis mesaĝon rilatante la tagon de la 24a de Februaro kaj la fondon de la radiostacio.

* Kategorio Radio Rebelde en la Vikimedia Komunejo (Multrimedaj datumoj)
***The Big Bang Theory*** estas usona televidserio debutinta la 24-an de septembro 2007 ĉe Warner Channel, kiun elsendas CBS en Usono kaj Warner Channel en pluraj landoj de Latinameriko kaj Eŭropo.

La serio estas produktata de Warner Bros kaj Chuck Lorre kaj en marto 2009 estis anoncita la renovigado por tri kaj kvara sezonoj. En tiu sama jaro ĝi gajnis premion Teen Choice Awards en la kategorio "Plej bona komedia televidserio" kaj Jim Parsons ricevis premion pro la unuopaj atingoj en la serio.

En januaro 2011, la produktantoj de la komedio informis pri interkonsento kun la televidkanalo CBS, por elsendado de novaj ĉapitroj ĝis 2014, certigante tri sezonojn pli.

La serio temas pri la vivo de la amikoj Sheldon kaj Leonard, du fizikistoj, kiuj laboras en la Kalifornia Instituto de Teknologio. Leonard enamiĝas je Penny kiu loĝas apud ili. Ili du estas brilaj intelektuloj, amikoj de Howard kaj Raj. Kutime ili manĝas tajajn pladojn. Howard Wolowitz estas inĝeniero el juda deveno. Rajesh Koothrappali estas hinda astrofizikisto kiu ne kuraĝas babili kun virinoj. En la serio videblas la malfacileco de la viraj roluloj por havi amikajn rilatojn kun homoj ekster ilia grupo, precipe kun virinoj, kio estigas komikajn situaciojn.

La serio enhavas grandan kvanton de komikaĵoj kaj referencoj al veraj fizikaj teorioj (kordoteorio aŭ kvantuma buklgravito) sed simpligitaj por ke la spektantaro kiu ne scias pri fiziko, matematiko aŭ inĝenierio, tuj komprenu. Ankaŭ aperas komikaj referencoj pri kultserioj (*Star Trek*, *Firefly*, *Doctor Who*, *Star Wars*, *Stargate*, *X-Men*, *Battlestar Galactica*, aŭ *Babylon 5*), videoludiloj aŭ videoludoj (PlayStation 3, Wii, Xbox, *Halo*, *Rock Band*, *World of Warcraft*, *Age of Conan*, *Super Mario 64*, *Red Dead Redemption* kaj *Grand Theft Auto*), komiksoj DC (Batman, Superman, Flash, Aquaman, Verda Lanterno, Wonder Woman kaj Watchmen) kaj de Marvel (Hulk, Wolverine, Thor, Iron Man kaj Spider-Man), operaciumoj (Windows Vista, Windows 7, Linux aŭ eĉ Ubuntu) kaj sociaj retejoj (Facebook, MySpace aŭ Twitter) kaj YouTube. La amikoj ankaŭ sin distras per lernoludo de klingona lingvo.

  

* Johnny GaleckiLeonard HofstadterJohnny Galecki  
*Leonard Hofstadter*
* Jim ParsonsSheldon CooperJim Parsons  
*Sheldon Cooper*
* Kaley CuocoPennyKaley Cuoco  
*Penny*
* Simon HelbergHoward WolowitzSimon Helberg  
*Howard Wolowitz*
* Kunal NayyarRajesh Ramayan KoothrappaliKunal Nayyar  
*Rajesh Ramayan Koothrappali*
* Mayim BialikAmy Farrah FowlerMayim Bialik  
*Amy Farrah Fowler*
* Melissa RauchBernadette RostenkowskiMelissa Rauch  
*Bernadette Rostenkowski*
* Kevin SussmanStuart BloomKevin Sussman  
*Stuart Bloom*

Vidu ankaŭ
----------

* Young Sheldon
* nerdo

Eksteraj ligiloj
----------------

* The Big Bang Theory en la Vikimedia Komunejo (Multrimedaj datumoj)
* Kategorio The Big Bang Theory en la Vikimedia Komunejo (Multrimedaj datumoj)

* Oficiala retejo de CBS Arkivigite je 2011-08-24 per la retarkivo Wayback Machine


|  |  |
| --- | --- |
| Bibliotekoj | * PeEnEo: 398370
* GND: 7850552-5
* LCCN: no2010180132
* VIAF: 184185822
 |
**Géza Forster,** laŭ hungarlingve kutima nomordo **Forster Géza** estis hungara agronomo.

Géza Forster naskiĝis la 13-an de aŭgusto 1850 en Esztergom, li mortis la 2-an de majo 1907 en Budapeŝto.

Biografio
---------

Géza Forster akiris agronomiajn diplomojn en Ekonomia Edukejo de Keszthely (1870) kaj en:University of Hohenheim (tiam simila lernejo) (1872), poste li eklaboris en primasa bieno de Esztergom. Inter 1878 kaj 1906 li laboris en bieno en Ács, intertempe li fondis 2 kooperativojn pri konsumado kaj laktoj. Li estis aktiva en tutlanda ekonomia (agrikultura) asocio, kie li estis ĉefo ekde 1891 ĝismorte. Li establis la asocian gazeton. Li ricevis serban premion en 1900, hungaran kaj francan en la sekva jaro. En 1906 li ekhavis la dignon hungara reĝa kortega konsilisto.

Elektitaj kontribuoj
--------------------

* *Miért támadják a Közteleket?* (1894)
* *A szövetkezetek fejlesztéséről* (1897)
* *Javaslatok az alföldi gazdálkodás javítására* (1907)

Fontoj
------

* hungarlingva biografio kun foto (la koncerna teksto estas legebla en la 565-a paĝo)
* hungarlingva biografio kun foto Arkivigite je 2020-08-08 per la retarkivo Wayback Machine
* hungarlingva biografio

Referencoj
----------

1. ↑

* Kategorio Géza Forster en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 717952
 |
**Kelly Michelle STABLES** (26-an de januaro 1978 en St. Louis, Missouri, Usono) estas usona aktorino.

Biografio
---------

Kelly Stables vizitis *Lafayette High School* en sia hejma urbo kaj studis poste aktoradon en University of Missouri. Post la sukcesa finstudo, li translokiĝis al Los Angeles, Kalifornio, por eki la aktoradan karieron. Ŝi ricevis baldaŭ en 2002 roletojn en televida filmo *B.S.*, en televidaj serioj *The Grubbs* kaj *General Hospital*.

Ŝia aktorina trarompo okazis en 2005 per filmo *The Ring 2*, en kiu six ludis la rolon de *Samara Morgan*. Poste oftiĝis la diversaj rol-proponoj, tiel ŝi ludis en sekvo de la filmo, *Ring 3*. Ŝi ludis en pliaj filmoj i.a. *Telling Lies*, *The Princess Diaries 2: Royal Engagement*, *Pride and Prejudice*, *The Haunted Mansion*, *Girls United*, *State's Evidence* kaj The Fire Dragon Chronicles. Ŝi havas flankan rolon en la sitkomo *Two and a Half Men*. Ŝi laboris ankaŭ ĉe Broadway.

Kelly Stables geedziĝis kun Kurt Patino.

Filmografio
-----------

* 2000: Girls United
* 2003: The Haunted Mansion
* 2004: The Princess Diaries 2: Royal Engagement
* 2005: The Ring 2
* 2006: How I Met Your Mother (gastorolo, 1 epizodo)
* 2006: State's Evidence
* 2008: The Fire Dragon Chronicles
* 2009: Santa Baby 2
* 2008–2010: Two and a Half Men
* 2010: Bones (televida serio, gastorolo, 1 epizodo)

Eksteraj ligiloj
----------------

  

* oficiala paĝo de Kelly Stables Arkivigite je 2014-02-22 per la retarkivo Wayback Machine


|  |  |
| --- | --- |
| Bibliotekoj | * PeEnEo: 393822
* LCCN: no2009138502
* VIAF: 100744370
* ISNI: 0000 0001 1692 1945
* BNF: 16675454q
* BNE: XX4933510
 |
**Péter Barbinek,** laŭ hungarlingve kutima nomordo **Barbinek Péter** estas hungara aktoro, voĉoaktoro, reĝisoro.

Péter Barbinek en 2009
Péter Barbinek  naskiĝis la 21-an de junio 1949 en Budapeŝto.

Biografio
---------

Péter Barbinek akiris diplomon en Teatra kaj Filma Altlernejo en 1977, kie lia plej signifa instruisto estis Károly Kazimir. Li jam pli frue interesiĝis pri la teatro, tial ekde 1969 li laboris en ĉefurbaj aŭ provincaj teatroj. Post la diplomo li aliĝis al trupo de Teatro Csokonai (Debrecen). En la sekvaj jaroj li estis membro de 

* Teatro de Nyíregyháza (1981–82)
* Teatro Jókai (Békéscsaba) (1982–1986, 1991–92)
* Teatro de Kecskemét (1986–1989)
* Teatro Hevesi Sándor (1989–1991).

Ekde 1992 li ne ligiĝas al trupo, li laŭokaze ricevas rolojn en teatroj, filmoj, televizioj.

Elektitaj teatraj roloj
-----------------------

* József Katona: *Bánk bán* - titolrolo; Solom
* Edmond Rostand: Cyrano de Bergerac - titolrolo
* William Shakespeare:
	+ Romeo kaj Julieta - Paris
	+ Somermeznokta sonĝo - Oberon
	+ Otelo, la maŭro de Venecio - Jago
	+ La Venecia Komercisto - Antonio
	+ Makbeto - titolrolo; Duncan
	+ La Tragedio de Reĝo Lear - Edmund

Elektitaj reĝisoraĵoj
---------------------

* Jenő Heltai: *A néma levente* (1984)
* Zsigmond Móricz: *Légy jó mindhalálig* (1987)

Roloj en kinejaj filmoj (elekto)
--------------------------------

* *A járvány* (1976)
* *Dögkeselyű* (1982)
* *Kaméleon* (2008)

Roloj en televiziaj filmoj (elekto)
-----------------------------------

* *Abigél* (1978)
* *Átok és szerelem* (1985)
* *Patika* (1995)
* *Kisváros* (serio) (1994-2000)
* *Jóban Rosszban* (serio) (2015)

Aliaj roloj
-----------

En eksterlandaj filmoj hungaraj voĉoj ekzemple de Christopher Walken, Donald Sutherland, Steve Martin, Harvey Keitel

Fontoj
------

* hungarlingva biografio
* hungarlingva datenaro kun foto
* hungarlingva datenaro kun foto
Renault Kadjar
La **Renault Kadjar** estas SUV (Sporta Utila Vehiklo) prezentita en februaro 2015. Ĝi estos vendita en junio 2015, antaŭ la nova generacio de Peugeot 3008 kiu estos ĝia ĉefa konkurencanto. Ĝi uzas la komunan platformon CMF disvolvitan de Renault-Nissan kaj uzatan interalie de Nissan Qashqai kaj situos en la gamo super Renault Captur.

Ĝi estos produktita en Hispanio, en Villamuriel de Cerrato, Provinco Palencio, por enmarketigo en Eŭropo, kaj ankaŭ en la plimulto de landoj de la mediteranea areo kaj en Afriko. Poste la vehiklo estos lanĉita en 2016 en Ĉinio kie ĝi estos produktita.

Referencoj
----------

1. 1 2   RENAULT KADJAR press conference // Gazetara konferenco RENAULT KADJAR (france) (video). YouTube (3 februaro 2015).
2. ↑  Demeule, Mathieu.  Kadjar, la nouvelle arme internationale de Renault (france). Auto Plus (4 februaro 2015). Arkivita el la originalo je 2015-07-01.

Vidu ankaŭ
----------

* Renault

Eksteraj ligiloj
----------------

* Kategorio Renault Kadjar en la Vikimedia Komunejo (Multrimedaj datumoj)

* Artikolo en Challenges.fr

Fonto
-----

*En tiu ĉi artikolo estas uzita traduko de teksto el la artikolo Renault Kadjar en la franca Vikipedio.*
Transkarpata provinco en Ukrainio
Distrikto de Miĵgirja en Transkarpatio

Bazaj informoj
--------------

**Repinne,** ukraine **Репинне,** ruse **Репинное** (repinoje), hungare **Repenye,** slovake **Repiňe** estas vilaĝo en Ukrainio, en Transkarpata provinco, en distrikto de Miĵgirja. Ankoraŭ 3 vilaĝoj apartenas al la municipo.

* 48° 34′ 48″ N 23° 27′ 0″ O﻿ / ﻿48.58000 °N, 23.45000 °O﻿ / 48.58000; 23.45000 (mapo)Koordinatoj: 48° 34′ 48″ N 23° 27′ 0″ O﻿ / ﻿48.58000 °N, 23.45000 °O﻿ / 48.58000; 23.45000 (mapo)
* Areo:  km²
* Alto super marnivelo: 470 m
* Loĝantaro: 1140
* Poŝtkodo: 90032
* Telefonprefikso: 3146
* Aŭtokodo: AO

Situo
-----

Repinne situas en valo de rojo, laŭ ĉefvojo Volovec-Miĵgirja. La lasta troviĝas 7 km-ojn.

Historio
--------

En 1910 loĝis en Repenye (repenje) 1626 da homoj, rutenoj en majoritato, germanoj en minoritato. Ĝis 1920 Repenye apartenis al Hungara reĝlando, al provinco Máramaros, al distrikto de Ökörmező, poste al Ĉeĥoslovakio. La 14-an de marto 1939 la plej orienta regiono de disfalanta Ĉeĥoslovakio deklaris malgrandan sendependan respublikon **Karpata Ukrainio**, kies prezidanto estis Aŭgustin Voloŝin. Sekvantan tagon, la 15-an de marto Hungario okupis la respublikon kaj tuj aranĝis aŭtonomion, kies apartaĵo estis Repinne/Repenye. Ekde 1945 la Transkarpata provinco, do ankaŭ Repinnoje apartenis al Sovetunio, fine ekde 1991 al Ukrainio.

Vidindaĵo
---------

* greko-katolika ligna preĝejo omaĝe al Sankta Demetrios de 1800

* Kategorio Repinne en la Vikimedia Komunejo (Multrimedaj datumoj)
**RTV Slovenija** estas la publika elsenda korporacio de Slovenio. Ĝi funkciigas televidkanalojn kaj radiostaciojn. 73% de la financado de la korporacio venas de la ŝtata kotizo por radio kaj televido.

Historio
--------

Radioelsendoj en Ljubljano komenciĝis la 1-an de septembro 1928 kiel prova elsendoj kaj fine de oktobro estis jam komerca elsendo. En aprilo 1949, preparoj por televidaj elsendoj komenciĝis en laboratorio. Oficialaj elsendoj komenciĝis en novembro 1958. En tiu tempo, la elsendo de Ljubljano estis proksimume 30% de la ĉiuj elsendoj kaj la cetero estis de aliaj stacioj en Jugoslavio. En 1960, unuafoje, elsendo ekster la landlimoj estis aranĝita en serio de sportelsendoj. Kolorelsendoj komenciĝis en 1966. En 1968 komenciĝis la elsendoj de la novaĵprogramo en la slovena. En 1991 la nomo de la organizo estis ŝanĝita de RTV Ljubljana al Radiotelevizija Slovenija. En 1993, la organizo membriĝis en la Eŭropa Unio de Radio kaj Televido kaj slovenaj reprezentantoj komencis partopreni la Eŭrovido-Kantokonkurson.

Aktuale en 2020, la servo dissendas sur 3 naciaj radioretoj kaj 4 regionaj retoj. Krome funkcias 3 naciaj televidkanaloj, kanalo en la itala kaj slovena kaj kanalo en la hungara kaj slovena el Mariboro.

En 1970, diskokompanio estis establita apud la organizo. Tiu firmao daŭre estas aktiva nuntempe kaj slovenaj kantistoj kaj muzikgrupoj estas registritaj en ĝi, inkluzive de la muzikgrupo Orlak. Ankaŭ, apud la korporacio kaj laŭ ĝia buĝeto, funkcias simfonia orkestro kaj ĵazbandego.

Eksteraj ligiloj
----------------

* RTV Slovenija (en la slovena)
* Spored za **televido Slovenija 1**
* Spored za **televido Slovenija 2**
* Radiotelevizija Slovenija ĉe Facebook


|  |  |
| --- | --- |
| Bibliotekoj | * PeEnEo: 815465
* GND: 5559659-9
* LCCN: n97093181
* VIAF: 264202117 136216734, 264202117
* ISNI: 0000 0000 9282 3928
* NKC: ko2007411677
 |
**Rendevuado** estas ia ajn socia agado farata de, normale, du personoj cele **taksi taŭgecon de alia** kiel sia partnero por intima interrilato aŭ kiel edzeco. La vorto temas pri ago de renkontiĝo kaj okupiĝo pri ia reciproke konsentata socia agado. Tradicie rendevuaj aktivaĵoj inkluzivas distron aŭ manĝon. En multaj kulturaj tradicioj, rendevuo povus esti aranĝata fare de aparta partio, kiu povus esti familiano, konato, aŭ profesia rendevuigisto. Lastatempe interreta rendevuado fariĝis populara. Kvankam rendevua etiketo en okcidenta kulturo pli malstreĉiĝas dum 20-a jarcento, ekzistas grandaj diferencoj inter sociaj kaj propraj valoroj. Ekzemple, tiam aktivaĵo/agado kostas monon (tiel kiel manĝi en restoracio), tradicie viro devis pagi; sed lastatempe praktiko de "egala divido de kosto" fariĝis kutima kaj akceptebla.

Vidu ankaŭ
----------

* Rapida rendevuado
* Blinda rendevuado
* *La amagentejo por perditaj animoj*

* Kategorio Rendevuado en la Vikimedia Komunejo (Multrimedaj datumoj)
„Ĥamso" kiel pendaĵo
**Ĥamso** aŭ **mano de Fatima** (arabe خمسة; elparolu: Ĥamsa) estas manforma simbolo kun kvin etenditaj fingroj, kiuj servos kiel magia protekto ĉefe kontraŭ la malica okulo. Hamsa estas plejparte ofta en arabaj landoj en la proksima oriento kaj ĉe la Magrebaj landoj en nordafriko. Estas kutime pendigi ĝin ĉefe en la pordejoj, ligita al ĉeno ĉirkaŭ la kolo, pendigita sur la malantaŭa spegulo en la aŭto kaj taksio, en la monujo aŭ en la ŝlosilĉeno.

La ĥamsa kutime aperas en simetria strukturo, en kiu la dikfingro kaj montrofingro estas identaj kaj paralelaj unu al la alia, kvankam ekzistas ankaŭ hamsa kun formo en pli anatomie precizaj formoj. Hamsa ofte asimilas aliajn simbolojn kontraŭ la malica okulo, kiel okulo, fiŝoj, steloj de David, kaj la nomo de Alaho (الله). La kolora lazuro, kiu ankaŭ estas konsiderata kiel ŝildo kontraŭ la malica okulo, estas ofta koloro por hamsa.

La ĥamso estas same simbolo por daŭremeco, kuraĝo, parte lojaleco kaj pento. Ĝi estas ofte portata kiel talismano en formo de mano, ofte kun okulo meze de la mansupro. Ĝi memorigas en la islama tradicio al filino de la profeto Moĥamedo, je Fatima bint Muhamad.

La alternativa juda nomo estas *Mano de Mirjamo* kiel memoro je Mirjamo, la pli aĝa fratino de Moseo kaj Aaron.

Simboliko
---------

Laŭ la islama tradicio, la kvin fingroj simbolas (ĉe la ŝiitoj) *Mohammed, Ali, Fatima, Hassan kaj Hossein*, dum ĉe la sunitoj la kvin kolonojn de la islamo kaj ce la judoj la kvin librojn de la Torao.

La ĥamso devas protekti kontraŭ la malbonaj rigardoj kaj tiel ĝi formas levitan manon, same kiel la haltŝildo.

* Kategorio Ĥamso en la Vikimedia Komunejo (Multrimedaj datumoj)
Fasado kaj turo de la Registarejo.
La **República de los Niños** (en hispana *Respubliko de Infanoj*) estas eduka parko en Manuel Gonnet, Provinco Bonaero. Ĝi estas konsiderata la unua temparko de Ameriko kaj reproduktas konglomeraĵon kaj urban kaj ruran en skalo kongrua kun infanoj 10jaraĝaj, kun la institucioj korespondaj al la demokratia sistemo: nome parlamento, registarejo, kaj justicpalaco, krom preĝejo, haveno, teatro, flughaveno, restoracioj, hoteloj ktp.

Ĝi estis konstruita de la Investinstitucio de la Provinco Bonaero en 50 hektaroj de bieno kiu apertenas al la golfejo «*Swift Golf Club*» kaj inaŭgurita la 26-an de novembro 1951 fare de la prezidento Juan Domingo Perón. Ties arkitektura simileco kun Disneyland permesis la aperon de urba mito, kio asertas, ke Walt Disney inspiriĝis en tiu parko por fondi kelkajn jarojn poste tiun parkon en Kalifornio.

* Koordinatoj 34°53′17″S 58°01′17″O

Notoj
-----

1. 1 2  «La República de los Niños». Arkivigite je 2019-06-04 per la retarkivo Wayback Machine Fundación Valorar. Konsultita la 15asn de junio 2019.
2. ↑   Colombo, Nicolás (2016). Misterios de la ciudad de La Plata (2a eldono). La Plata. ISBN 978-987-42-0135-5.

Eksteraj ligiloj
----------------

* Kategorio República de los Niños en la Vikimedia Komunejo (Multrimedaj datumoj)

* Oficiala retejo[*rompita ligilo*]
* Ciudad de los Niños, fotoj


|  |  |
| --- | --- |
| Bibliotekoj | * PeEnEo: 647528
 |
**Requejo** [reKEĥo] estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Sanabria, en la plej nordokcidento de la provinco, norde de plej nordorienta Portugalio. Menciindas la monumenta, pejzaĝa kaj media heredo kaj elstara arbaro de taksusoj kaj aliaj gravaj arboj, kiu saviĝis el teruraj incendioj de la komarko.

Ĝia municipa teritorio estas formata de unusola loĝloko, okupas totalan areon de 46,15 km² kaj laŭ la demografia informo de la municipa censo fare de la INE en 2021, ĝi havis 141 loĝantojn. Ĝi perdis ĉirkaŭ 850 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 122 km de Zamoro, provinca ĉefurbo. Ĝi limas kun Porto, Cobreros, Lubián, Pedralba de la Pradería], Hermisende kaj Portugalio.

Lastatempe kultura kaj rura turismo plie ekgravis: ĉasado, somera feriloko, popola arkitekturo, fungokolektado, piedirado, naturaj lokoj ktp.

Bildaro
-------

* PreĝejoPreĝejo
* ErmitejoErmitejo

Vidu ankaŭ
----------

* Municipoj de Provinco Zamoro

Notoj
-----


|  |  |
| --- | --- |
| Bibliotekoj | * PeEnEo: 754902
* VIAF: 3393156253567708110007
 |
**Requena de Campos** [reKEna deKAMpos] estas municipo en la centroriento de la provinco Palencio, en la regiono Kastilio-Leono, Hispanio. Ĝi apartenas al la komarko *Tierra de Campos*.

Geografio
---------

Pilorikruco.
Ĝia municipa teritorio okupas totalan areon de 13,18 km² kaj laŭ la demografia informo de la municipa censo fare de la INE en 2021, ĝi havis 22 loĝantojn. Ĝi perdis multajn loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte perdis 300 loĝantojn el la jaro 1910. Ĝi distas 39 km de Palencio, provinca ĉefurbo.

Ĝi estas trapasata de la Kanalo de Kastilio kaj de la Jakoba Vojo. En tiu municipa teritorio la Kanalo de Kastilio ŝanĝas el la baseno de la rivero Pisuerga al tiu de Carrión. La plej proksimaj loĝlokoj estas jenaj: Boadilla del Camino, Marcilla de Campos, Frómista, Lantadilla, Itero de la Vega kaj Las Cabañas del Castillo aŭ Las Cabañas de Castilla (apartenanta al Osorno, nome Osorno la Mayor).

Historio
--------

La areo apartenis unue al la Regno Kastilio. En Mezepoko okazis reloĝado. Ĝi estis citita en buleoj de la jaroj 1414, 1517 kaj 1603. La loko estis akirita de la geedzoj Gómez Manrique de Lara, 1a senjoro de Requena, *Adelantado Mayor de Castilla* kaj ekstergeedza filo de Pedro Manrique de Lara, 3-a senjoro de Treviño, kaj lia edzino Sancha de Rojas y Guevara, senjorino de Santa Gadea. ​

Aktualo
-------

Tradiciaj enspezofontoj estis agrikulturo (cerealoj kaj vitejoj) kaj brutobredado (ŝafoj kaj kolombejoj). Lastatempe funkciado de servoj plej ekgravis, kune kun piedirado tra naturaj lokoj. De la historia pasinteco restis diversaj vizitindaj vidindaĵoj kiel la preĝejo, blazondomoj, la ponto, la kanalo, kolombejoj ktp.

Vidu ankaŭ
----------

* Municipoj de la provinco Palencio

Notoj
-----


|  |  |
| --- | --- |
| Bibliotekoj | * PeEnEo: 771930
* VIAF: 316735664
 |
**Radojevo,** serbe **Радојево,** rumane **Peterda,** hungare **Klári** estas vilaĝo en Serbio, en provinco Vojvodino, en distrikto **Meza** Banato, en municipo de Nova Crnja. La historia serba loknomo estis **Кларија** [klarija].

Radojevo troviĝas en (verda) Municipo Nova Crnja en Serbio
Mapo pri municipo Nova Crnja
Ortodoksa preĝejo de Radojevo
Katolika preĝejo de Radojevo

Bazaj informoj
--------------

* Areo: 43  km²
* Koordinatoj: 45°44′29″N 20°47'13″E
* Alto super marnivelo: 65 m
* Loĝantaro: 1380
* Poŝtkodo: 23221
* Telefonprefikso: 23
* Aŭtokodo: ZR

Situo
-----

Radojevo situas sur ebenaĵo fine de sakovojo laŭ la rumana landlimo (kontraŭe Checea troviĝas, ankaŭ Jimbolia estas en la proksimeco).

Historio
--------

Dum la mezepoko estis tie vilaĝo **Peterd**, kiun la turkoj senhomigis. En 1770 germanoj kaj rumanoj refondis la komunumon. En 1910 vivis en Klári 2646 homoj (2337 serboj, 132 ciganoj kaj aliaj). Post Traktato de Trianon la vilaĝo apartenis al Reĝlando de serboj, kroatoj kaj slovenoj, depost 1928 al Jugoslavio, ekde 2006 kiel Serbio. En 1941 la germana armeo okupis la komunumon ĝis 1944. En 2002 loĝis en Radojevo 1385 homoj, (1094 serboj, 199 ciganoj, 11 hungaroj).

Vidindaĵoj
----------

* ortodoksa preĝejo
* katolika preĝejo omaĝe al Sankta Urbano
* kruco de 1930

Vidu ankaŭ
----------

* Strukturo de Vojvodino

Kruco en Radojevo

* Kategorio Radojevo en la Vikimedia Komunejo (Multrimedaj datumoj)